[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.9.2007

COM(2007) 537 végleges

A BIZOTTSÁG JELENTÉSE A TANÁCSNAK

a 2005. évi mentesítő határozatok nyomon követéséről (összefoglalás) – a Tanács ajánlásai {SEC(2007)1186}

TARTALOMJEGYZÉK

PREAMBULUM 3

I. A Tanács általános költségvetésre vonatkozó ajánlása 4

A) Bevezetés (bizottsági munkadokumentum, 1-4. pont) 4

B) Megbízhatósági nyilatkozat (DAS) és kiegészítő információk(bizottsági munkadokumentum, 5-6. pont) 4

C) Bizottsági belső ellenőrzés (bizottsági munkadokumentum, 7-9. pont) 5

D) Költségvetési gazdálkodás (bizottsági munkadokumentum, 10-12. pont) 5

E) Bevétel (bizottsági munkadokumentum, 13-21. pont) 5

F) A közös agrárpolitika (bizottsági munkadokumentum, 22-26. pont) 6

G) Strukturális intézkedések (bizottsági munkadokumentum, 27-31. pont) 6

H) Belső politikák, kutatással együtt (bizottsági munkadokumentum, 32-38. pont) 7

I) Külső fellépések (bizottsági munkadokumentum, 39-46. pont) 8

J) Előcsatlakozási stratégia (bizottsági munkadokumentum, 47-52. pont) 8

K) Igazgatási kiadások (bizottsági munkadokumentum, 53-62. pont) 8

L) Pénzügyi eszközök és banktevékenységek(bizottsági munkadokumentum, 63-65. pont) 9

II. A Számvevőszék külön jelentései(bizottsági munkadokumentum, 66-84. pont) 9

III. Európai Fejlesztési Alapok(bizottsági munkadokumentum, 85-87. pont) 9

PREAMBULUM

Az EK-Szerződés 276. cikkével, valamint az Euratom-Szerződés 180b. cikkével összhangban a „Bizottság megtesz minden megfelelő lépést annak érdekében, hogy eleget tegyen a mentesítő határozatban foglalt észrevételeknek és az Európai Parlament kiadások végrehajtására vonatkozó egyéb észrevételeinek, valamint a Tanács mentesítésre vonatkozó ajánlását kísérő megjegyzéseknek. Az Európai Parlament vagy a Tanács kérésére a Bizottság jelentést készít az ilyen észrevételek és megjegyzések alapján tett intézkedésekről és különösen a költségvetés végrehajtásáért felelős szervezeti egységeknek adott utasításokról. Ezeket a jelentéseket a Számvevőszéknek is meg kell küldeni.”[1]

A Bizottság ennek megfelelően nyomonkövetési jelentéseket készített, amelyek a Tanács 2007. február 27-i ajánlásához, valamint az Európai Parlament által 2007. április 24-én megszavazott állásfoglalásokhoz kapcsolódnak. E nyomonkövetési jelentés a Tanács által a 2005-ös mentesítésekkel kapcsolatban tett ajánlásokkal foglalkozik. Külön nyomonkövetési jelentés foglalkozik a Parlament által a 2005-ös költségvetési évre vonatkozó mentesítésekkel kapcsolatban tett ajánlásokkal.[2]

Az összefoglaló nyomonkövetési jelentéseket – amelyeket az EU valamennyi hivatalos nyelvén közzétesznek – a Bizottság munkadokumentumai egészítik ki, amelyek részletes választ adnak a Tanács és a Parlament valamennyi konkrét ajánlására. A válaszok azokat az intézkedéseket tartalmazzák, amelyeket a Bizottság meg kíván hozni vagy meghozott, illetve azokat az ajánlásokat, amelyeket a Bizottság nem kíván vagy nem tud nyomon követni. A fordítási kapacitás korlátai következtében a részletes munkadokumentumokat csak angolul, franciául és németül teszik közzé. Az összefoglaló jelentések minden fejezete kereszthivatkozásokkal utal a munkadokumentumok megfelelő ajánlásának számára.

A 2005. évi mentesítés során a Bizottság összesen 87 neki szóló tanácsi ajánlást azonosított. A Bizottság úgy véli, hogy 32 ajánlás esetében a kívánt intézkedést már megtették. 54 ajánlás esetében a Bizottság beleegyezik, hogy megtegye a Tanács által javasolt intézkedést. Végezetül a Bizottság egy ajánlást nem fogad el, és következésképpen nem fogja megtenni a kért intézkedést.[3]

I. A TANÁCS ÁLTALÁNOS KÖLTSÉGVETÉSRE VONATKOZÓ AJÁNLÁSA

A) BEVEZETÉS (BIZOTTSÁGI MUNKADOKUMENTUM, 1-4. PONT)

A Bizottság teljes mértékben egyetért a Tanáccsal a pénzgazdálkodás további javításának és a helyesen és eredményesen működő ellenőrzések meglétének fontosságát illetően. A Bizottság 2007 júliusában félidős eredménytáblát állított össze az egységes belső ellenőrzési keretrendszerre irányuló cselekvési terv végrehajtásáról, a cselekvési terv végrehajtásáról szóló zárójelentést pedig 2008 elején fogja benyújtani. A zárójelentés első áttekintést nyújt a megbízhatósági nyilatkozattal kapcsolatos különféle intézkedések hatásáról, valamint levonja az egységes belső ellenőrzési keretrendszer jövőbeli megszilárdításához szükséges következtetéseket.

A tapasztalat fényében az egységes belső ellenőrzési keretrendszerre irányuló cselekvési terven belül számos fellépésen finomítottak annak érdekében, hogy további lendületet adjanak a megbízhatósági nyilatkozat javításának, összpontosítva a közvetlen központi igazgatásra, illetve részletesen megvizsgálva az ellenőrzések esetében a költség-haszon-kockázat egyensúlyát. Az alapokat 2007 végéig lefektetik, hogy így az egységes belső ellenőrzési keretrendszer megkezdhesse a megbízhatósági nyilatkozatra gyakorolni kívánt hatás kifejtését.

Továbbá a Bizottság igazgatási eredményeinek éves összefoglalása azonosítja az ellenőrzési rendszer felépítésének és működésének gyenge pontjait, megfelelő intézkedéseket vezet be ezek orvoslására és beszámol ezek végrehajtásáról. A 2006-os összefoglaló jelentés további lendületet adott azon, az ügyletek jogszerűségére és szabályszerűségére vonatkozó mutatók kidolgozásának, amelyek feladata az éves tevékenységi jelentések megbízhatósági nyilatkozatainak alátámasztása. Ezek a mutatók a 2007-es évre vonatkozó éves tevékenységi jelentésektől kezdődően kötelezőek lesznek.

B) Megbízhatósági nyilatkozat (DAS) és kiegészítő információk (bizottsági munkadokumentum, 5-6. pont)

AZ ELSZÁMOLÁSOK VONATKOZÁSÁBAN A BIZOTTSÁG – AZOKBAN AZ ESETEKBEN, AHOL EZ LEHETSÉGES VOLT –KORRIGÁLTA A HIBÁKAT, AMELYEKRE A SZÁMVEVőSZÉK 2005-ÖS ELLENőRZÉSE SORÁN FELHÍVTA A FIGYELMET. TOVÁBBÁ A BIZOTTSÁG 2006. ÉVI SZÁMLÁK ZÁRÁSÁNAK TERVEZÉSEKOR ÉS VÉGREHAJTÁSAKOR FIGYELEMBE VETTE E HIBÁKAT ÉS EZEK KIVÁLTÓ OKAIT, HOGY ÚJBÓLI ELőFORDULÁSUKAT MEGELőZHESSE.

A Bizottság információt fog szolgáltatni a Tanácsnak a behajtásokról, beleértve a megosztott igazgatás útján a tagállamok által behajtott összegeket is. Ezekhez elsősorban az EMOGA Garanciarészleg pénzügyi jelentésének és a strukturális alapok végrehajtásáról szóló éves jelentések kivonatait, valamint a 2006. évi végleges beszámoló megjegyzéseit veszi alapul

A különböző kiadási területeken végrehajtott intézkedésekre vonatkozó információk az alábbi pontokban találhatók.

C) Bizottsági belső ellenőrzés (bizottsági munkadokumentum, 7-9. pont)

A TANÁCS JAVASLATAINAK MEGFELELőEN A BIZOTTSÁG TOVÁBBI ERőFESZÍTÉSEKET TESZ A PÉNZGAZDÁLKODÁS JAVÍTÁSA ÉRDEKÉBEN. AZ EGYSÉGES BELSő ELLENőRZÉSI KERETRENDSZERRE IRÁNYULÓ CSELEKVÉSI TERVÉBEN, VALAMINT A FőIGAZGATÓSÁGOK 2006-OS ÉVES TEVÉKENYSÉGI JELENTÉSEIBEN FOGLALT, A FELTÁRT HIÁNYOSSÁGOKRA IRÁNYULÓ CSELEKVÉSI TERVEIBEN A BIZOTTSÁG SZÁMOS INTÉZKEDÉST DOLGOZOTT KI, AMELYEKET AZ ELLENőRZÉS ÉS A MEGBÍZHATÓSÁG JAVÍTÁSA ÉRDEKÉBEN VEZETNEK BE.

A Bizottság fokozatosan megvalósítja a főigazgatóságok belső ellenőrzési rendszereinek strukturáltabb és egységes bemutatását. Az ellenőrzési struktúrák és a megbízhatósági nyilatkozat forrásainak következetes bemutatására a 2006. évi éves tevékenységi jelentésekhez áttekinthető modellt dolgoztak ki. A modell idővel várhatóan növelni fogja az ellenőrzési struktúrákkal és a megbízhatósági nyilatkozattal kapcsolatos tudatosságot, és segíteni fog a gyenge pontok azonosításában és a korrekciók meghatározásában.

2000 óta a pénzügyi reform által bevezetett struktúrák túlnyomórészt megvalósultak, és a belső ellenőrzési szabványok alapkövetelményeinek igen nagyfokú betartása terén Bizottság-szerte elért eredmények új szakasz kezdetét jelentették, amelyben a fő cél a Bizottság belső ellenőrzési rendszereinek hatékonyságán javítani. 2003-ban megkezdődött a belső ellenőrzési szabványok felülvizsgálatára irányuló munka annak érdekében, hogy nagyobb hangsúlyt kapjon a belső ellenőrzés hatékonyságának mérése.

D) Költségvetési gazdálkodás (bizottsági munkadokumentum, 10-12. pont)

A BIZOTTSÁG TUDOMÁSUL VESZI, HOGY A TANÁCS ÜDVÖZÖLTE A KÖLTSÉGVETÉSI GAZDÁLKODÁS TERÉN 2005-BEN ELÉRT FEJLőDÉST. ÚGY VÉLI, HOGY – KÜLÖNÖSEN A STRUKTURÁLIS ALAPOK ESETÉBEN – NEM VOLT VÁRATLAN A FENNÁLLÓ KÖTELEZETTSÉGVÁLLALÁSOK 2005-ÖS NÖVEKEDÉSE. ENNEK Fő OKA AZ VOLT, HOGY AZ EU-10 ORSZÁGAIRA VONATKOZÓ KÖTELEZETTSÉGVÁLLALÁSOK (A KOPPENHÁGAI MEGÁLLAPODÁSSAL ÖSSZHANGBAN) JELENTőS MÉRTÉKBEN EMELKEDTEK, MIKÖZBEN A PROGRAMOKRA ÉS PROJEKTEKRE VONATKOZÓ KIFIZETÉSEK FOLYÓSÍTÁSA BEINDÍTÁSI FÁZISUKBAN MÉG VISZONYLAG LASSÚ VOLT. AZ EU-15 PROGRAMJAIRA VONATKOZÓ KIFIZETÉSEK 2005-BEN ISMÉT EMELKEDTEK. A TÉNY, HOGY A VISSZAVONT KÖTELEZETTSÉGVÁLLALÁSOK SZINTJE TOVÁBBRA IS KORLÁTOZOTT, AZT JELZI, HOGY AZ N+2 SZABÁLY ERőTELJES ÖSZTÖNZőT JELENT A TAGÁLLAMOKNAK ANNAK BIZTOSÍTÁSÁRA, HOGY A VÉGREHAJTÁS MEGFELELőEN GYORS ÜTEMBEN HALADJON.

A Tanácshoz hasonlóan a Bizottság is nagy jelentőséget tulajdonít a 2007–2013-ra szóló programok gyors elfogadásának és e témában rendszeresen jelentéseket készít a Tanácsnak. Az előrejelzés és költségvetés-tervezés nyomon követése az egész év során rendszeres és folyamatos. A 2006-ban bevezetett költségvetési előrejelzési eszköz hozzájárul a helyes költségvetési gazdálkodáshoz.

E) Bevétel (bizottsági munkadokumentum , 13-21. pont )

A Tanácshoz hasonlóan a Bizottság is üdvözli a tényt, hogy a Számvevőszék 2005-ben is kielégítőnek találta a beszámolók megbízhatóságával és a bevételek alapjául szolgáló ügyletek jogszerűségével és szabályszerűségével kapcsolatos általános eredményeket.

A Bizottság jelenleg mérlegeli a Tanács arra vonatkozó kérését, hogy a Bizottság készítsen általános elemzést mind a hagyományos, mint a HÉA-alapú saját források rendszerének teljes közösségi szintű és tagállami igazgatási, irányítási és ellenőrzési költségeiről, különösen abból a szempontból, hogy milyen megközelítéssel lehet a leginkább költséghatékony módon hozzájutni a megalapozott értékeléshez szükséges megbízható és összehasonlítható adatokhoz.

A hagyományos saját források tekintetében a Bizottság mérlegeli, mennyiben megoldható a Közösség pénzügyi érdekeinek és kereskedelem könnyítésének egyensúlyban tartása mellett további iránymutatást létrehozni a jelenleg működő eljárásokra vonatkozóan a B-számlák rendszerének tagállami használata és a tagállamok által teljesítendő keretfeltételek tekintetében. A Bizottság megteszi a szükséges lépéseket annak érdekében is, hogy javítson a kölcsönös segítségnyújtási ügyek kezelésére szolgáló rendszeren.

A Bizottság a saját forrásokkal foglalkozó tanácsadó bizottságban tovább folytatja a tárgyalásokat a tagállamokkal a HÉA-val kapcsolatos fenntartásokról. A GNI-alapú források tekintetében a Bizottság egyes kiválasztott nemzeti aggregátumok esetében közvetlenebb ellenőrzéseket hajt végre a Számvevőszék által a 2007-2009 közötti időszakban végrehajtandó GNI-re vonatkozó ellenőrző látogatásoknál megjelölt értelemben, valamint a GNI-bizottságon keresztül folytatja a legjobb gyakorlatok ösztönzését a nemzeti számlák összeállítása területén. A Bizottság javaslatot fog előterjeszteni a saját forrásokhoz kapcsolódó pénzközvetítői szolgáltatások közvetett módon mért, felosztott díjának (FISIM) feltüntetésével kapcsolatban, miután meggyőződik arról, hogy minden tagállam képes ezt a kiigazítást egységesen végrehajtani. Ez várhatólag 2008-ban fog bekövetkezni.

F) A közös agrárpolitika (bizottsági munkadokumentum, 22-26. pont)

A BIZOTTSÁG TOVÁBBI ERőFESZÍTÉSEKET TESZ ARRA IRÁNYULÓAN, HOGY AZ INTEGRÁLT IGAZGATÁSI ÉS ELLENőRZÉSI RENDSZER (IACS) HIÁNYTALAN ÉS HELYES ALKALMAZÁSÁT MINDEN TAGÁLLAMBAN NYOMON KÖVESSE. HIÁNYOSSÁGOK ESETÉN A BIZOTTSÁG HABOZÁS NÉLKÜL PÉNZÜGYI KORREKCIÓKAT FOG ELőÍRNI.

A Bizottság foglalkozik az olívaolaj-ágazatban feltárt hiányosságokkal, és a számlaelszámolási eljárások folyamatban vannak. Az olívaolaj-termelés nagy részét integrálták az egységes területalapú támogatási rendszerbe. A támogatást így már nem a termelt mennyiség után fizetik, hanem a termelési területtől függően, és ellenőrzése az IACS keretén belül történik. Ez az intézkedés várhatóan jelentősen csökkenti a hibakockázatot.

A Bizottság a vidékfejlesztési politika tekintetében is megtette a javasolt lépéseket a feltárt hiányosságok orvoslása érdekében. Az új tagállamok számára létrehozott átmeneti vidékfejlesztési eszközzel kapcsolatban a Bizottság szolgálatai munkadokumentumot fognak benyújtani a mezőgazdasági alapok bizottságának, amelyben felkérnek egyes új tagállamokat, hogy 2007 október 16-ig zárják le e programok végrehajtását, hogy a 2007-es számlaelszámolási határozatot követően 2008 májusában megkezdhessék a program végleges lezárását.

G) Strukturális intézkedések (bizottsági munkadokumentum, 27-31. pont)

A BIZOTTSÁG MEGHOZZA A TANÁCS ÁLTAL JAVASOLT INTÉZKEDÉSEKET. A 2007–2013 KÖZÖTTI PÉNZÜG yi keret időszakában számos változás fogja csökkenteni a strukturális kiadásokhoz kapcsolódó adminisztratív terheket. A tagállamok elsősorban a támogatási feltételeket határozzák meg, és a nagyobb arányban nemzeti finanszírozású kisebb programoknál bizonyos esetekben alkalmazhatnak majd az uniós követelmények és eljárások helyett nemzetieket. Ugyanakkor olyan új elemek fogják erősíteni az ellenőrzési keretrendszert és a Bizottság lehetőségeit működésének felügyeletére, mint például a nemzeti rendszernek a tagállam által az időközi kifizetések kezdete előtt végrehajtandó előzetes megfelelési vizsgálata és az ellenőrző hatóság által kiadandó éves ellenőrzési vélemény.

A Bizottság támogatja az elvet, amely kimondja, hogy az ellenőrzéseknek arányosnak kell lenniük az érintett kockázatokkal és költségekkel. Ezért az egységes belső ellenőrzési keretrendszerre irányuló cselekvési terv (COM(2006)9 és COM(2007)86) részeként felmérés útján értékeli a strukturális alapok ellenőrzésének költségeit. Emellett a Bizottság felkéri a tagállamokat is, hogy rendszeresen nyújtsanak információt az ellenőrzési munkájuk során feltárt hibaszázalékokról, mivel ezek kockázati mutatók. Az összegyűjtött adatok segítenek az ellenőrzések költségei és eredményei között fennálló kapcsolat tisztázásában és a megfelelőbb egyensúly elérésében. A Bizottság és a tagállamok közötti együttműködés fejlesztése folytatódik a jelentéstétel, az ellenőrzés eredményeinek megosztása, valamint az ellenőrzési szabványok összehangolása területén. E hosszú időre visszanyúló fejlődésnek újabb lendületet adott a cselekvési terv és a 2007–2013 programozási időszak jogalkotása.

A Bizottság 2006-ban iránymutatást adott ki a Strukturális Alapok 2000 és 2006 közötti programjainak lezárásáról (C(2006)3424), és hasonlóképpen fog tenni ugyanezen időszak Kohéziós Alap projektjeinek lezárását illetően. Emellett 2006-ban olyan dokumentumokat is kiadott, amelyek bemutatják az irányítási vizsgálatok és a kiadások igazolását megelőző, kifizető hatóság általi ellenőrzés területén bevett gyakorlatot.

2006-ban a Bizottság iránymutatást adott ki a tagállamok által végrehajtandó behajtásokra és pénzügyi korrekciókra vonatkozó információkkal kapcsolatban, és 2007 elején minden tagállamot felkért, hogy hiánytalanul nyújtsa be az információkat a behajtásokról, visszavonásokról és a függőben lévő behajtásokról a 2006-os év, valamint összesítve a 2000 és 2006 közötti időszak vonatkozásában. A Bizottsághoz folyamatosan érkeznek az információk, ezeket egy jelentésben szándékozik összegezni 2007 őszén.

H) Belső politikák, kutatással együtt (bizottsági munkadokumentum, 32-38. pont)

A BIZOTTSÁG TELJES MÉRTÉKBEN OSZTOZIK A TANÁCS AGGODALMÁVAL A SZÁMVEVőSZÉK ÁLTAL FELTÁRT HIÁNYOSSÁGOK KAPCSÁN. ELLENőRZÉSI RENDSZEREINEK TÖKÉLETESÍTÉSÉT AZ INTEGRÁLT ELLENőRZÉSI KERETRENDSZERRE IRÁNYULÓ CSELEKVÉSI TERV ALAPJÁN TOVÁBB FOLYTATJA. A KUTATÁS TERÉN TÖBBÉVES MEGKÖZELÍTÉST VEZETTEK BE AZON KOCKÁZAT ENYHÍTÉSÉRE, HOGY A KEDVEZMÉNYEZETTNEK A TÉNYLEGESNÉL TÖBB KÖLTSÉGET TÉRÍTENEK VISSZA, ÉS E MEGKÖZELÍTÉS RÉSZEKÉNT TÖBBEK KÖZÖTT JELENTőSEN NÖVELTÉK AZ UTÓLAGOS ELLENőRZÉSEK SZÁMÁT VALAMINT MEGERőSÍTETTÉK A KÖNYVVIZSGÁLÓI HITELESÍTő ZÁRADÉKOK RENDSZERÉT. EZENFELÜL „MEGEGYEZÉS SZERINTI ELJÁRÁSOKAT” ALAKÍTOTTAK KI, HOGY KÖTELEZőEN ÉRVÉNYES ELJÁRÁSOKAT BIZTOSÍTSANAK A PÉNZÜGYI KIMUTATÁSOKRA VONATKOZÓ IGAZOLÁSOKRA ÉS A HETEDIK KUTATÁSI KERETPROGRAM (FP7) TÁMOGATÁSIMEGÁLLAPODÁS-MINTÁJÁBAN LEÍRT MÓDSZERTANRA VONATKOZÓ IGAZOLÁSOKRA. EZEK AZ INTÉZKEDÉSEK A JAVULÓ HATÉKONYSÁGÚ MEGELőZÉS, FELTÁRÁS ÉS KORREKCIÓ RÉVÉN VÁRHATÓLAG A HIBAARÁNY CSÖKKENÉSÉHEZ VEZETNEK

Az FP7 keretében történtek lépések annak érdekében is, hogy egyszerűsítsék a költségek megtérítésének szabályait, például a nemzetközi együttműködésben részt vevő partnerországok számára jóváhagyták az átalányösszegeknek a közvetett cselekvésekre vonatkozó támogatási megállapodásokban történő alkalmazását. a kutatók munkaidő-nyilvántartására vonatkozó követelményeket egyértelműen megjelöli a pénzügyi kimutatásokat érintő igazolásokkal és a támogatási szerződés mellékletében rögzített módszertannal kapcsolatos feladatmeghatározás; e követelmények betartását könyvvizsgálónak kell hitelesítenie. A Bizottság 2007-ben is adott ki iránymutatást a kedvezményezettekre vonatkozóan.

A Nemzeti Ügynökségekkel kapcsolatban az oktatásra, képzésre és az ifjúságra vonatkozó programok új generációját létrehozó határozatok az eljárások és belső ellenőrző mechanizmusok betartását vizsgáló ellenőrzések átfogó rendszerét biztosítják, a tranzakciók szabályszerűsége és jogszerűsége, valamint a tevékenységek valódisága és támogathatósága biztosításának és igazolásának érdekében.

I) Külső fellépések (bizottsági munkadokumentum, 39-46. pont)

A TANÁCS AJÁNLÁSÁNAK MEGFELELőEN A BIZOTTSÁG FOLYTATJA A BELSő ÉS KÜLSő ELLENőRZÉSEK, A VEZETőI JELENTÉSTÉTEL ÉS A FELÜGYELETI ÉS ELLENőRZÉSI RENDSZEREK MűKÖDÉSÉNEK TÖKÉLETESÍTÉSÉT. A BIZOTTSÁG A JELENLEGI KOCKÁZATELEMZÉS TOVÁBBI ERőSÍTÉSÉRE ÉS ELEMZÉSÉNEK ALAPJÁT ILLETőEN JOBB KOMMUNIKÁCIÓRA TÖREKSZIK. TUDATÁBAN VAN A PROJEKTVÉGREHAJTÓ SZERVEZETEK SZINTJÉN JELENTKEZő KOCKÁZATOKNAK, ÉS AZ ELMÚLT ÉVEK SORÁN SZÁMOS LÉPÉST TETT A LEHETSÉGES KÖVETKEZMÉNYEK ENYHÍTÉSE ÉRDEKÉBEN. EZEK KÖZÉ TARTOZIK A SZABVÁNYOSÍTOTT SZERZőDÉSI FELTÉTELEK HASZNÁLATA ÉS FEJLESZTÉSE. 2006 ELEJÉN PÉLDÁUL MÓDOSÍTOTTÁK A SZABVÁNYOSÍTOTT TÁMOGATÁSI ÉS DÍJALAPÚ SZOLGÁLTATÁSI SZERZőDÉSEKET EZEK MÁR TARTALMAZNAK OLYAN SZABVÁNYOSÍTOTT FELADATMEGHATÁROZÁST, AMI ALAPJÁN AZ ELLENőRÖK ELVÉGEZHETIK A KÖZÖSSÉGI FORRÁSOK KEDVEZMÉNYEZETTEI ÁLTAL A VÉGSő KIFIZETÉSEKET MEGELőZőEN BENYÚJTANDÓ KIADÁSOK ELLENőRZÉSÉT. EZT AZ ÚJ FELADATMEGHATÁROZÁST ÚGY MÓDOSÍTOTTÁK, HOGY MEGERőSÍTSÉK A SZERZőDÉSI FELTÉTELEKNEK VALÓ MEGFELELÉS ELLENőRZÉSÉT, BELEÉRTVE A KÖZBESZERZÉSI ELJÁRÁSOK ESETÉT IS. A EUROPEAID KÖZÖS RELEX INFORMÁCIÓS RENDSZERE (CRIS) LEHETőVÉ TESZI A RELEVÁNS ELEMZÉSEK ELVÉGZÉSÉT, A VÉGREHAJTÓ SZERVEZET ÉS AZ IRÁNYÍTÁSI MÓD TÍPUSA SZERINTI BONTÁSBAN IS. A RENDSZERT A VÁLTOZÓ IRÁNYÍTÁSI SZÜKSÉGLETEKNEK MEGFELELőEN FOLYAMATOSAN TÖKÉLETESÍTIK ÉS FINOMÍTJÁK.

J) Előcsatlakozási stratégia (bizottsági munkadokumentum, 47-52. pont)

A Tanács ajánlásának megfelelően a Bizottság továbbra is alapos felügyeletet fog gyakorolni az előcsatlakozási stratégia programjainak kiadásaira vonatkozó nemzeti felügyeleti és kontrollrendszerek eredményes működése felett, különösen a SAPARD és az IPARD kifizető ügynökségeinek vonatkozásában. A Phare-program tekintetében a Bizottság lépéseket tett, hogy egyértelművé tegye a HÉA-kiadások támogatási feltételeit, és intézkedett a nemzeti hatóságoktól megkapott végső kiadási nyilatkozatok nagy részét illetően. A Bizottság a Tanácshoz hasonlóan sajnálatosnak tartja a kiterjesztett decentralizált végrehajtási rendszer (EDIS) Phare- és ISPA-programokra vonatkozó akkreditációs folyamatának késedelmeit. Ugyanakkor a pénzeszközökkel való hatékony és eredményes gazdálkodás biztosítása érdekében a Bizottság kénytelen volt ragaszkodni a nemzeti igazgatási struktúrák további fejlesztéséhez az EDIS jóváhagyása előtt.

K) I gazgatási kiadások ( bizottsági munkadokumentum , 53-62. pont )

A Bizottság figyelembe vette a Tanács igazgatási kiadásokra vonatkozó ajánlásait. Az új bérelszámolási rendszer (NAP) tekintetében kérésre minden engedélyezésre jogosult tisztviselő hozzájuthat minden jelentéshez, de azt adott intézmény engedélyezésre jogosult tisztviselői döntik el, hogy miképpen alakítják ki saját ellenőrzéseik rendszerét. A Személyi Juttatásokat Kezelő és Kifizető Hivatal (PMO) saját ellenőrzéseket folytat, bizonyos esetekben utólagos ellenőrzéseket is, és az utóbbi évek tapasztalatainak fényében jelenleg nem tervezi utólagos ellenőrzéseinek további erősítését. A kiküldetések költségtérítéseinek vonatkozásában a kiküldetésekre vonatkozó útmutató – a bizottsági személyzet kiküldetéseit szabályozó, Bizottság által elfogadott belső szabályrendszer – felülvizsgálata folyamatban van a Számvevőszék észrevételéinek megfelelő figyelembe vétele céljából. Az új szabályok elfogadását 2008. elejére tervezik.

Ezen a tételen belül a Tanács a szabályozó ügynökségekkel kapcsolatban is ajánlásokat fogalmazott meg. A Bizottság osztja a Tanács és a Parlament aggodalmait az ügynökségek helyes irányításával és jobb szabályozásával kapcsolatban. Úgy véli, hogy az európai szabályozási ügynökségek keretszabályáról szóló intézményközi megállapodás-tervezet (COM(2005)59) elfogadása igen sokat jelentene a felvetett kérdések (pl. hatásvizsgálat, költség-haszon megfontolások, értékelés, éves jelentéstételi kötelezettség) megoldása szempontjából. A Bizottság ezért reméli, hogy e jelentős kérdésben a Tanács a közeljövőben további előrehaladást ér el. A szabályozási ügynökségek autonómiájának maximálisan tiszteletben tartása mellett a Bizottság továbbra is jelentős iránymutatást és támogatást biztosít az említett ügynökségeknek. Ennek fontos példája az, hogy 2006-ban számos szabályozási ügynökséggel szolgáltatási szintre vonatkozó megállapodásokat kötöttek az adminisztráció és a képzés különböző területein[4]. A Tanács ajánlásának megfelelően a Bizottság a 2008-as évre szóló előzetes költségvetési tervezettel együtt most először az ügynökségre vonatkozó költségvetési áttekintést is benyújtott. A bizottság kötelezettséget vállalt arra nézve is, hogy meta-értékelést nyújt be a jelenleg működő decentralizált ügynökségekről.

L) Pénzügyi eszközök és banktevékenységek (bizottsági munkadokumentum, 63-65. pont)

A BIZOTTSÁG MEGTESZI A SZÜKSÉGES INTÉZKEDÉSEKET ANNAK ÉRDEKÉBEN, HOGY MEGVALÓSÍTSA A TANÁCS AJÁNLÁSAIT A PÉNZÜGYI MűVELETEKHEZ KAPCSOLÓDÓ PROGRAMOK (MINT PL. A MEDIA II ÉS ECIP) IRÁNYÍTÁSA, NYOMON KÖVETÉSE ÉS LEZÁRÁSA TERÉN, ÉS HOGY FELSZÁMOLJA A SZÉNKUTATÁSI PROJEKTEKKEL KAPCSOLATOS LEMARADÁSÁT. TOVÁBBÁ 2007. JANUÁR 17-ÉN SOR KERÜLT A SZÁMVEVőSZÉK, AZ EURÓPAI BERUHÁZÁSI ALAP ÉS AZ EURÓPAI BIZOTTSÁG KÖZÖTTI MÓDOSÍTOTT HÁROMOLDALÚ MEGÁLLAPODÁS ALÁÍRÁSÁRA.

II. A SZÁMVEVőSZÉK KÜLÖN JELENTÉSEI ( bizottsági munkadokumentum , 66-84. pont)

A TANÁCS SZÁMOS AJÁNLÁST TETT A BIZOTTSÁGNAK A SZÁMVEVőSZÉK 2005-BEN ÉS 2006-BAN KÖZZÉTETT KÜLÖN JELENTÉSEIVEL KAPCSOLATBAN. AZ EZEKRE AZ AJÁNLÁSOKRA ADOTT BIZOTTSÁGI VÁLASZOK A BIZOTTSÁGI MUNKADOKUMENTUMBAN TALÁLHATÓK (66-84. PONT).

III. EURÓPAI FEJLESZTÉSI ALAPOK ( bizottsági munkadokumentum , 85-87. pont)

A BIZOTTSÁG KELLőKÉPPEN FIGYELEMBE VETTE A TANÁCS AJÁNLÁSAIT AZ EURÓPAI FEJLESZTÉSI ALAPRA VONATKOZÓAN. A BIZOTTSÁG Fő FELÜGYELETI ÉS ELLENőRZÉSI RENDSZEREIT AZ UTÓBBI ÉVEKBEN FOLYAMATOSAN FEJLESZTETTÉK, TÖBBEK KÖZÖTT A SZÁMVEVőSZÉK AJÁNLÁSAI ALAPJÁN. TOVÁBBI FEJLESZTÉSEKRE FOG SOR KERÜLNI ÖSSZHANGBAN AZ EGYSÉGES BELSő ELLENőRZÉSI KERETRENDSZERRE IRÁNYULÓ BIZOTTSÁGI CSELEKVÉSI TERVVEL, AMELY AZ ELLENőRZÉSI KERETBEN AZONOSÍTOTT FőBB HIÁNYOSSÁGOK MEGSZÜNTETÉSÉRE IRÁNYUL. EZ KITERJED A BELSő ELLENőRZÉSI STRATÉGIÁK BEMUTATÁSÁNAK FORMALIZÁLÁSÁRA ÉS HARMONIZÁLÁSÁRA, MELYEK RÉVÉN BIZTOSÍTHATÓ A BELSő ELLENőRZÉSI FOLYAMATOK ÉS AZ AZOKHOZ KAPCSOLÓDÓ FELELőSSÉGI SZINTEK JOBB ÁTTEKINTHETőSÉGE, VALAMINT A VELÜK ÖSSZEFÜGGő KOCKÁZATOK KEZELÉSI MÓDJÁNAK DOKUMENTÁLÁSA. AZ EFA PÉNZGAZDÁLKODÁSRÓL SZÓLÓ JELENTÉSÉT ILLETőEN A BIZOTTSÁG 2006-OS JELENTÉSÉBEN MÁR FOGLALKOZOTT A TANÁCS ÁLTAL FELVETETT KÉRDÉSEKKEL.

* * *

[1] Lásd még az általános költségvetésről költségvetési rendelet 147. cikkét.

[2] A 2005-ös általános költségvetésre vonatkozó mentesítés, 2005-ös mentesítés: EFA, 2005-ös mentesítés: ügynökségek.

[3] Ld. a 62. ajánlást.

[4] Lásd még a munkadokumentum 56. pontjában említett további példákat.